CELEX: 62007CB0323
Language: bg
Date: 2008-04-10 00:00:00
Title: Дело C-323/07: Определение на Съда (седми състав) от 10 април 2008 г. (преюдициално запитване от Tribunale Amministrativo Regionale per la Lombardia — Италия) — Termoraggi SpA/Comune di Monza (Обществени поръчки — Обществена поръчка за доставки и услуги — Възлагане без публичен търг — Възлагане от административно-териториална единица на предприятие, чийто капитал се притежава от нея)

5.7.2008   
            
            
               BG
            
            
               Официален вестник на Европейския съюз
            
            
               C 171/11
            
         Определение на Съда (седми състав) от 10 април 2008 г. (преюдициално запитване от Tribunale Amministrativo Regionale per la Lombardia — Италия) — Termoraggi SpA/Comune di Monza
   (Дело C-323/07) (1)
   
   (Обществени поръчки - Обществена поръчка за доставки и услуги - Възлагане без публичен търг - Възлагане от административно-териториална единица на предприятие, чийто капитал се притежава от нея)
   (2008/C 171/19)
   Език на производството: италиански
   Препращаща юрисдикция
   Tribunale Amministrativo Regionale per la Lombardia
   Страни в главното производство
   
      Ищец: Termoraggi SpA
   
      Ответник: Comune di Monza
   
      В присъствието на: Acqua Gas Azienda Municipale (AGAM)
   Предмет
   Преюдициално запитване — Tribunale Amministrativo Regionale per la Lombardia — Тълкуване на член 6 от Директива 92/50/ЕИО на Съвета от 18 юни 1992 година относно координирането на процедурите за възлагане на обществени поръчки за услуги (ОВ L 209, стр. 1; Специално издание на български език, 2007 г., глава 6, том 2, стр. 50) — Приложно поле — Национални разпоредби, с които извън предвидените в директивата процедури за възлагане на обществени поръчки на общинско предприятие се предоставя управлението на отоплителните инсталации на някои общински сгради
   Диспозитив
   Директива 92/50/ЕИО на Съвета от 18 юни 1992 година относно координирането на процедурите за възлагане на обществени поръчки за услуги и Директива 93/36/ЕИО на Съвета от 14 юни 1993 година относно координирането на процедурите за възлагане на обществени поръчки за доставки не се прилагат за договор за обществена поръчка, сключен между административно-териториална единица и лице, което е отделен правен субект, различен от последната, в хипотеза, при която едновременно административно-териториалната единица упражнява контрол върху разглежданото лице, който е аналогичен на контрола, упражняван от нея по отношение на собствените й служби, и това лице осъществява основната част от дейността си с административно-териториалната единица или единици, които притежават капитала й.
   Член 6 от Директива 92/50 се прилага само когато съществуват обнародвани законови, подзаконови или административни разпореди, които предоставят на лицето, на което е възложена поръчката, изключително право върху предмета на възложената обществена поръчка.
   
      (1)  ОВ C 235, 6.10.2007 г.